### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 30. august 2023 har vedtaget Magistratens foranstående indstilling af 14. august 2023.

###

.

### Resume

Klimatilpasning handler om at mindske risikoen for oversvømmelse, begrænse skader på samfundsværdier og sikre kommunal drift – også i ekstremt vejr. Det handler også om at sikre, at mulighederne for byudvikling, vækst og fremkommelighed ikke påvirkes negativt, men i sidste instans endda understøttes af gode klimatilpasningsløsninger.

Det kritiske vejnet (beredskabets redningsveje og øvrige større veje) klimatilpasses gennem synergiprojekter med især [adresse]. Når projekterne gennemføres som synergiprojekter, bliver udgifterne lavere.

Med indstillingen anmodes om udmøntning af anlægsmidler fra budget 2020 til håndtering af ”bluespots” ved kloakadskillelsesprojekter. Midlerne skal finansiere detailplanlægning og udførelse af de tiltag, som giver størst merværdi og tjener et klimavenligt formål.

Samtidig arbejder Aarhus Vand og Teknik og Miljø på en administrativ model for anvendelse af serviceniveaubekendtgørelsen, som sikrer, at Aarhus Vand bidrager til kommende projekter, i størrelsesorden 30-75 mio. kr.

### Beslutningspunkter

Det indstilles:

At 1) der gives anlægsbevilling på 6,45 mio. kr. til håndtering af klimatilpasning af det kritiske vejnet, som udmøntet ved budgetforliget 2020. De resterende midler udmøntes løbende via det årlige anlægsprogram.

At 2) indtægtsbevilling på 12,0 mio. kr. (12,4 mio. kr. i løbende priser), der var forudsat i tilskud fra [adresse], nulstilles, og at udgiftsbevillingen reduceres tilsvarende.

At 3) Indtægtsbevillingen erstattes af en administrativ model for anvendelse af serviceniveaubekendtgørelsen således, at Aarhus Vand kan betale for klimatilpasning på kommende anlægs- og byomdannelsesprojekter.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 14-08-2023

Michala Krogh: 4

Fremsendes til [adresse] med bemærkning, at Magistraten i mødet den 14. august 2023 anbefaler, at byrådet tiltræder Magistratsafdelingen for Teknik og Miljøs indstilling af 14. juli 2023.

Rådmand James Paulsen var forhindret i at deltage i sagens behandling.